Catherine Woodville

Catherine Woodville (også stavet Katherine; født ca. 1458Hennes bror Richards navngivning av henne i 1492 som å være «34 eller mer», plasserer hennes fødselsdato til rundt 1458. Se Calendar of Inquisitions Post-Mortem, Henry VII, vol. I, No. 681 («Richard, Earl of Ryvers»), British History Online, død 18. mai 1497)Pugh (1963), s. 241. var en engelsk adelskvinne. Hun var søster av Elizabeth Woodville, som giftet seg med Edvard IV av England, og hun ble selv mor til flere historisk betydningsfull personer. Hun var datter av Richard Woodville, 1. jarl Rivers og Jacquetta av Luxembourg. Hennes far kom fra en framstående lavadelfamilie av godseiere og moren tilhørte adelen i Luxembourg.Abernethy, Susan (31. mars 2017): «Katherine Woodville, Duchess of Buckingham and Bedford», The Freelance History Writer Da hennes søster Elizabeth ble gift med kong Edvard IV ble mange medlemmer av familien opphøyet. Nedtegnelser for Elizabeth Woodvilles husholdning for 1466/67 indikerer at Catherine var en del av dronningens husholdning. Hun fikk tre ektemenn i løpet av sitt liv.

 Liv og virke 
Familien Woodville var stor og med mange barn, rundt 14 og Catherine synes å ha vært den aller yngste. Svært lite er kjent om hennes barndom, men hun fikk antagelig en utdannelse tilsvarende et barn av hennes rang. Familien levde et stille liv i deres hjem i Grafton Regis i Northamptonshire inntil deres skjebne endret seg drastisk en gang rundt 1464 da kong Edvard IV giftet seg med Catherines eldre søster Elizabeth, enken etter en ridder fra huset Lancaster. Fra da av ble flere medlemmer i Woodville-familien opphøyd til posisjoner ved hoffet og giftet inn i den engelske adelen.

Catherine ble først gift med Henry Stafford, 2. hertug av Buckingham, som ser ut til å ha vært noe yngre enn henne. Han var bare elleve år gammel da de giftet seg i februar 1466. Ekteskapet var ikke vellykket, selv om paret fikk fem barn; det første ble født i 1478:

 Edward Stafford, 3. hertug av Buckingham
 Elizabeth Stafford, grevinne av Sussex
 Henry Stafford, 3. jarl av Wiltshire
 Anne Stafford, grevinne av Huntingdon
 Humphrey Stafford (døde ung)

I 1483 allierte Buckingham seg først med Richard, hertug av Gloucester, og hjalp ham komme på tronen som Rikard III av England. Han allierte seg deretter med Henrik Tudor, førte et mislykket opprør i Tudors navn, og ble henrettet for høyforræderi den 2. november 1483. Etter at Rikard III ble beseiret av Henrik Tudor i slaget ved Bosworth Field i 1482, ble Catherine giftet bort til Henrik Tudors onkel, Jasper Tudor den 7. november 1485.Marius, Richard (1984): Thomas More: A Biography, Harvard University Press, s. 119. Dette ekteskapet var barnløst, og da Jasper Tudor døde i 1495, giftet hun seg på nytt og for siste gang med Richard Wingfield, som overlevde henne. Hun døde i 1497 og han først i 1525. Dette ekteskapet var også barnløst.

 Referanser 

 Litteratur 
 Call, Michel L. (2005): The Royal Ancestry Bible Royal ancestors of 300 American Families, ISBN 1-933194-22-7, se tabell 806
 Davies, C.S.L.: «Henry Stafford, Second Duke of Buckingham», Oxford Dictionary of National Biography betalingsmur
 Myers, A. R. (1967–68): The Household of Queen Elizabeth Woodville, 1466–67, Bulletin of the John Rylands Library.
 Pugh, T.B., red. (1963): The Marcher Lordships of South Wales, 1415–1536, Cardiff: University of Wales Press.
 Smith, George (1975 ): The Coronation of Elizabeth Wydeville'', Gloucester: Gloucester Reprints, opprinnelig utgitt 1935.

 Eksterne lenker 
«The Second Duke and Duchess of Buckingham», av Susan Higginbotham
 «Katherine Woodville, Duchess of Buckingham and Bedford», av Debra Bayani

Kategori:Engelske hertuger og hertuginner
Kategori:Personer fra distriktet West Northamptonshire